Source: http://docplayer.hu/2245040-Koorra-vadasztarsasag-alapszabalya-valtozasokkal-egyseges-szerkezetbe-foglalt-szovege.html
Timestamp: 2017-12-11 21:22:33
Document Index: 11390029

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ']

KŐORRA VADÁSZTÁRSASÁG ALAPSZABÁLYA. változásokkal egységes szerkezetbe foglalt szövege - PDF
KŐORRA VADÁSZTÁRSASÁG ALAPSZABÁLYA. változásokkal egységes szerkezetbe foglalt szövege
Download "KŐORRA VADÁSZTÁRSASÁG ALAPSZABÁLYA. változásokkal egységes szerkezetbe foglalt szövege"
1 KŐORRA VADÁSZTÁRSASÁG ALAPSZABÁLYA változásokkal egységes szerkezetbe foglalt szövege Kelt:
2 Kőorra Vadásztársaság ALAPSZABÁLYA változásokkal egységes szerkezetbe foglalt szövege A Vadásztársaság Közgyűlése az egyesülési jogról, valamint a civil szervezetek működéséről és támogatásáról szóló évi CLXXV. törvény (Civil törvény), a Polgári Törvénykönyvről szóló év IV. tv. (Ptk.) ai, valamint a Vad védelméről, a vadgazdálkodásról, valamint a vadászatról szóló évi LV. törvény (Vtv.) rendelkezései alapján a Kőorra Vadásztársaság alapszabályát az alábbiak szerint foglalták változásaival egységes szerkezetbe. A vadásztársaság célja, hogy az egyesületekre és a vadásztársaságokra, a vadgazdálkodásra, a vadászatra, a fegyver- és lőszertartásra, -használatra vonatkozó szabályzatok megtartásával, az erdő- és mezőgazdaság érdekeivel összhangban, a környezet és természetvédelem előírásai tiszteletben tartásával, a szakszerű és tervszerű vadgazdálkodással óvja a vadon élő állatokat, azok élőhelyét. Jól működő egyesületi élettel az általa haszonbérelt vadászterületen gazdálkodik, ezen belül a vadászati hatóság által jóváhagyott éves kilövési terv teljesítése érdekében saját tagjai, másrészt közreműködő vendégvadászok, bel- és külföldi bérvadászok számára kulturált vadászati lehetőséget biztosít. A biztonságos önfenntartás mértékéig bérvadásztatást szervez és bonyolít, az elejtett vadak húsát felhasználja, értékesíti. A vadásztársaság alapcél szerinti tevékenysége: A vadásztársaság az állam képviseletében eljáró vadászati hatóság által jóváhagyott tervekben (üzemterv és éves terv), valamint az éves terv részét képező kilövési tervben foglaltakat köteles végrehajtani, e tevékenysége alapcél szerinti tevékenységnek minősül. A vadásztársaság alapcél szerinti tevékenységének minősül tehát: - egyéb sporttevékenység (pl. bérvadásztatás, sport- és szabadidős vadászattal kapcsolatos kiegészítő tevékenység) (TEÁOR ) - vadgazdálkodás (pl. vadásztatás, max. üzemtervben meghat. mennyiségű vadhús értékesítés), vadgazdálkodási szolgáltatás (TEÁOR ) - gabonaféle termesztése (pl. vadföldművelés) (TEÁOR ) - egyéb nem évelő növény termesztése (pl. vadföldművelés) (TEÁOR ) - állattenyésztési szolgáltatás (TEÁOR ) A vadásztársaság nem folytat közvetlen politikai tevékenységet, nem állít sem országgyűlési, sem önkormányzati képviselőválasztáson jelöltet, pártoktól független és azoknak anyagi támogatást nem nyújt. I. Általános rendelkezések A vadásztársaság jellege és jogi helyzete
3 1.) A vadásztársaság neve: Kőorra Vadásztársaság Székhelye: 8360 Keszthely, Berzsenyi Dániel u. 11. Hatóköre: területi Jellege: haszonbérelt területtel rendelkező Vadásztársaság Az Egyesület a Veszprém Megyei Bíróság, mint Cégbíróságnál: alatt van bejegyezve nyilvántartási számon, Pk /2006/4. iktató szám 2.) A vadásztársaság a tagjai által önkéntesen létrehozott önkormányzattal és nyilvántartott tagsággal rendelkező egyesület, mely a jelen alapszabályban meghatározott célra alakult, és céljainak elérésére szervezi tagjai tevékenységét. A vadásztársaság önálló jogi személy, jogi személyiségét a bírósági nyilvántartásba vétellel nyerte. 3.) A vadásztársaság elsődlegesen gazdasági-vállalkozási tevékenységet nem folytat, e tevékenységét csak a céljai megvalósítása érdekében, kiegészítő jelleggel végezhet. 4.) A vadásztársaság joga, hogy: A vadásztársaság fontosabb jogai és kötelezettségei a) a vadgazdálkodással, a vadászattal és az egyesületi élettel kapcsolatos bármely kérdésben a vadászati érdekképviseleti szervezethez (szövetséghez) kéréssel vagy panasszal forduljon, illetve javaslatot tegyen, b) a vadászati érdekképviseleti szervezethez tagfelvételi kérelmet előterjesszen, felvétel esetén tagjai érdekében a szervezet tevékenységében annak alapszabálya szerint részt vegyen, c) a vadgazdálkodást, a tagság vadászati lehetőségeit elősegítő társulásnak, közös vállalkozásnak, alapnak, kamarának tagja legyen, d) tagjaira a jogszabályokkal és a taggyűlés által elfogadott szabályzatokkal, határozatokkal összhangban kötelezettségeket állapítson meg. 5.) A vadásztársaság köteles: a) a vadgazdálkodást és a vadászatot a mező és erdőgazdálkodás érdekeivel, valamint a környezet és természetvédelemmel összhangban gyakorolni, tagjai részére a vadászati lehetőséget biztosítani. b) a vad életmódja folytán keletkező károk megelőzése érdekében a szükséges intézkedéseket (pl. a vad elriasztása, vadkárelhárító vadászatok tartása, vadföldművelés stb.) megtenni,
4 c) előmozdítani, hogy tagjai a vadgazdálkodásról és vadászatról szóló jogszabályokban, a vadásztársaság alapszabályában, valamint a szabályzatokban foglaltakat megtartsák, és tevékenységükkel segítsék a vadásztársaság előtt álló feladatok megvalósítását, d) a jogszabály által ellenőrzési joggal felruházott szervek ellenőrzéseit segíteni, e) a vadászat, vadgazdálkodás társadalmi elismertetését, a vadászati kultúra ápolását elősegíteni, f) tagjai egyesületi életre nevelését előmozdítani. II. A tagsági jogviszony keletkezése, a tagok jogai és kötelezettségei, valamint a tagsági jogviszony megszűnése A vadásztársaságba jelentkezők felvétele 6.) A vadásztársaságba tagként jelentkezők felvételéről az intézőbizottság előterjesztése alapján a taggyűlés a kérelem benyújtását követő egy éven belül köteles dönteni. Tagi viszony keletkezhet jogutódlással is. Ennek személyi elbírálása a szándék jelzését követő közgyűlés hatásköre. E jogcímen létrejött tagi jogviszony miatt belépési díjfizetési kötelezettség nem keletkezik. Jogutódlás alatt értendő ebben az esetben az öröklés, és a tartós pszichikai-fizikai egészségromlás miatt (szülő, testvér, gyermek, házastárs, élettárs részére történő) tagsági jog átengedése. A vadásztársaság taglétszámának megállapítása 7.) A vadásztársaság mindenkori taglétszámát a jelentkezők és a lehetőségek összhangját megteremtve a jogszabály előírásainak, a vadászterület nagyságának és vadeltartó képességének, valamint a vadásztársaság előtt álló feladatoknak a figyelembevételével az intéző bizottság javaslatára a taggyűlés határozattal állapítja meg. A vadásztársaság tagjai 8.) A vadásztársaság tagja lehet minden olyan nagykorú magyar állampolgár, aki írásban nyilatkozik belépési szándékáról, és akit a vadásztársaság felvett tagjai közé. 9.) A vadásztársaságnak rendes és különleges jogállású tagjai lehetnek. A vadásztársaság rendes tagjait a tagsági jogviszonyból eredően a jogszabályban, az Alapszabályban, a Házi szabályzatban megállapított jogok illetik és kötelezettségek terhelik. A taggyűlés különleges jogállású tagjai a tiszteletbeli tagok. Tiszteletbeli tag lehet, akit a közgyűlés az egyesületi célok előmozdítása érdekében végzett tevékenységéért tiszteletbeli taggá választ, és aki a tiszteletbeli tagságot elfogadja. Tiszteletbeli taggá választható az az egyesületi tag is, aki személyi körülményeinél fogva közreműködési, munkavégzési kötelezettségeit már kellően teljesíteni nem, vagy csak
5 nehezen tudná és arra érdemes, és ezen körülményeinél fogva kérelmére a taggyűlés a rendes tagi kötelezettségek alól mentesíteni kívánja. A különleges jogállású tagok az egyesület szerveibe nem választhatók, valamint az egyesület döntéshozatalában csak tanácskozási joggal vehetnek részt, kötelesek betartani az egyesület alapszabályát és végrehajtani a taggyűlés és az ügyintéző szervek határozatait. 10.) A vadásztársaság rendes tagjai: a) részt vehetnek az egyesület tevékenységében és rendezvényein, b) törvényi feltételek megléte esetén jogosultak a vadásztársaság vadászterületén a jogszabályok, az Alapszabály, a Házi Szabályzat, az egyéb szabályzatok és a taggyűlés határozatainak megtartásával vadászni, c) a taggyűlésen tanácskozási, javaslattételi és szavazati joggal rendelkeznek, d) kizáró ok hiányában bármely tisztségre megválaszthatók, e) a vadásztársaság valamely szervének törvénysértő határozatát a tudomására jutástól számított harminc napon belül a másodfokon eljáró szerv, illetőleg a bíróság előtt megtámadhatják, f) a vadásztársaság irataiba betekinthetnek, g) a következő taggyűlés napirendjére javaslatot tehetnek, h) rendes tag, valamint tiszteletbeli és pártoló tag felvételét kezdeményezhetik, i) térítés ellenében ilyen térítésnek minősül a befizetett tagdíj és egyéb vagyoni hozzájárulás igényt tarthatnak a taggyűlés által megállapított vadászrészre (a juttatás elszámolásának rendjét a taggyűlés határozattal állapítja meg), j) a vadásztársaság eszközeit a Házi Szabályzatban megállapított feltételekkel igénybe vehetik, illetőleg használhatják, k) a vadásztársaságból az indok megjelölése nélkül kiléphetnek. 11.) A vadásztársaság különleges jogállású tagjai: l) részt vehetnek az egyesület tevékenységében és rendezvényein, m) törvényes feltételek megléte esetén jogosultak a vadásztársaság vadászterületén a jogszabályok, az Alapszabály, a Házi Szabályzat, az egyéb szabályzatok és a taggyűlés határozatainak megtartásával társas vadászatokon és szervezett vadkárelhárítás során- vadászni. Tagi részről történő további meghívásuk nem számít bele a vendéghívási keretbe, n) a taggyűlésen tanácskozási joggal rendelkeznek, o) közösségi munkára és tagdíjfizetésen kívül- egyéb vagyoni hozzájárulás teljesítésére nem kötelezhetők p) igényt tarthatnak a taggyűlés által megállapított vadászrészre, q) a vadásztársaságból az indok megjelölése nélkül kiléphetnek. A tagok kötelességei
6 12.) A vadásztársaság tagjainak kötelessége: a) A vadgazdálkodásra és vadászatra, a fegyver és lőszer tartására és használatára vonatkozó jogszabályokat, az Alapszabályt, a Házi Szabályzatot és az egyéb szabályzatokat, a taggyűlési és intézőbizottsági határozatokat, valamint a vadásztársaság tisztségviselőinek törvényes hatáskörükben kiadott rendelkezéseit megtartani. b) A vadásztársaság szervezeti életében, a közös vagyon védelmében és gyarapításában valamint a vadásztársaság céljai- és a meghatározott vadgazdálkodási feladatok megvalósításában részt venni. c) A Házi Szabályzatban előírt, valamint a taggyűlés és az intézőbizottság által meghatározott vadgazdálkodási feladatok megvalósításában, valamint a közös munkákban részt venni. d) A taggyűlés által megállapított vagyoni hozzájárulást, valamint a tagdíjat az esedékességkor megfizetni (I. félévi tagdíj: folyó év március 31.-ig, II. félévi díj: folyó év szeptember 30.-ig). e) A tag nem veszélyeztetheti az egyesület céljainak a megvalósítását. f) A vadászterületen, ill. a társaság életében való tevékenység önkéntes, mindenkinek saját felelősségére történik. Az itt jelenlévők részére kötelező betartani a vadászatra, fegyverkezelésre, szállításra valamint munkavégzésre vonatkozó biztonsági-, tűz-, munka- és balesetvédelmi előírásokat. g) A tagdíj mindenkori összegéről, belépési díjról, rendkívüli pénzügyi hozzájárulásról a közgyűlés határozatokkal rendelkezik. A tagsági viszony megszűnése 13.) A tagsági viszony megszűnik: a) kizárással, b) törléssel, c) kilépéssel, d) a tag halálával, valamint e) a vadásztársaság jogutód nélküli megszűnésével. 14.) Kizárás csak fegyelmi határozattal, a Fegyelmi Szabályzatban meghatározott eljárás lefolytatását követően rendelhető el. 15.) Az intézőbizottság törli a nyilvántartásból azt a tagot, aki meghalt, kilépett, akit kizártak, továbbá azt, aki az előírt vagyoni hozzájárulási vagy tagdíjfizetési kötelezettségének önhibájából három hónapja majd írásbeli felszólítás kézhezvételétől számított 15 napon belül nem tett eleget. A törlésről hozott határozatot 3 napon belül meg kell küldeni a törölt tagnak, egyúttal a határozatban fel kell hívni a figyelmét arra, hogy a határozat kézbesítésétől számított 15 napos jogvesztő határidőn belül a taggyűléshez fellebbezést nyújthat be, illetőleg a taggyűlés határozata ellen a kézbesítéstől számított 30 napos jogvesztő határidőn belül ha a döntést törvénysértőnek tartja keresetet nyújthat be a bírósághoz. 16.) A tagnak a kilépési szándékát annak időpontja meghatározásával írásban kell bejelentenie az intézőbizottság elnökénél. A tagsági viszony ez esetben legkorábban a kilépésről szóló nyilatkozatnak az egyesület intéző bizottságának elnöke általi átvétele napján szűnik meg. A kilépés időpontjáig a tag tagsági viszonya fennáll, az eddig az időpontig
7 fennálló kötelezettségeit teljesítenie, és azok teljesítését szükség esetén az intézőbizottság elnöke részére igazolnia kell. 17.) Aki a közgyűlésen nem jelenik meg és távolmaradását előre nem jelzi, vagy utólag nem igazolja, az harmadik alkalommal kizárja magát a tagok sorából. Fegyelmi eljárás 18.) A fegyelmi vétségeket, a fegyelmi büntetéseket, valamint általában a fegyelmi eljárás részletes szabályait a Vadásztársaság Fegyelmi Szabályzata állapítja meg. 19.) A taggyűlés III. A vadásztársaság szervezete A vadásztársaság legfőbb szerve a tagok összességéből álló taggyűlés. A vadásztársaság szükség szerint, de évente legalább kettő alkalommal taggyűlést köteles tartani. Ezen kívül össze kell hívni a taggyűlést az intézőbizottság határozata alapján, az ellenőrzőbizottság kezdeményezésére, továbbá a tagság egyharmadának kérésére az ok és cél megjelölésével, valamint ha a bíróság elrendeli. A taggyűlést a vadásztársaság elnöke igazolható módon (faxon, en, postai úton, stb.), írásbeli meghívóval, a hely és az időpont feltüntetésével, valamint a napirend megjelölésével akként hívja össze, hogy a meghívott a meghívót a taggyűlés időpontját legalább 8 nappal megelőzően megkapja. A taggyűlésről gépelt jegyzőkönyvet kell felvenni, amelyet az elnök, valamint a taggyűlés által megválasztott jegyzőkönyvvezető és két hitelesítő ír alá. A taggyűlés akkor határozatképes, ha azon a szavazásra jogosult tagoknak legalább 50 %-a +1 fő jelen van. A határozathozatalhoz az Alapszabályban külön megjelölt esetek kivételével egyszerű szótöbbség szükséges. A taggyűlés határozatait az alapszabályban meghatározott kivételekkel nyílt szavazással hozza. Szavazategyenlőség esetén a szavazás érvénytelen. A taggyűlésen minden tagnak egy szavazata van. A társadalmi szervezet természetes személy tagja szavazati jogát személyesen, vagy közokiratba, illetve teljes bizonyító erejű magánokiratba foglalt meghatalmazottja útján gyakorolhatja. Ha a szabályszerűen összehívott taggyűlésen a tagok nem jelennek meg a határozatképességhez szükséges számban, minden tag részére újból, a megismételt ülés időpontját legalább 8 nappal megelőzően megküldött írásbeli meghívóval max.20 napon belüli időpontra ugyanazzal a tárgysorozattal megismételt ülést kell összehívni. A másodszor összehívott megismételt ülés a megjelentek számára tekintet nélkül határozatképes. A megismételt ülés meghívójában a tagokat tájékoztatni kell a távolmaradásuk fenti következményeiről. A taggyűlés hatásköre A taggyűlés a vadásztársaságot érintő minden kérdésben dönthet.
8 A taggyűlés kizárólagos hatáskörébe tartozik: a) az alapszabály, a fegyelmi szabályzat és a házi szabályzat megállapítása és módosítása, b) az intézőbizottság (elnökség), az ellenőrzőbizottság, a fegyelmi bizottság elnökének és tagjainak szótöbbséggel 5 évre történő megválasztása, visszahívása, továbbá a választási időszakban megüresedett tisztségeknek betöltése (a tisztségviselők visszahívásával egyidejűleg dönteni kell az új tisztségviselők megválasztásáról). A tisztségek nyílt szavazással választhatók, kivéve, ha a jelölő bizottság által ide jelöltek közül valaki titkos szavazást kér. c) a jelölő bizottság nyílt szavazással történő megválasztása (A jelölőbizottság elnökét és legalább két tagját, az újraválasztást megelőző taggyűlés választja meg. A jelölőbizottság elnökének és tagjainak a megválasztására a vadásztársaság elnöke tesz javaslatot. Javaslattételre bármely tag is jogosult. A jelölőbizottság a javaslatát a vadásztársaság tagjai véleményének ismeretében teszi meg.), d) a vadásztársaság éves költségvetésének a megállapítása és döntés a költségvetési beszámoló elfogadása tekintetében, e) az intézőbizottság, az ellenőrzőbizottság és a fegyelmi bizottság éves beszámolójának megtárgyalása, döntés az elfogadás tekintetében (Fegyelmi Bizottság esetében csak tudomásul vétel). f) a vadásztársaság más egyesülettel való egyesülésének, szétválásának vagy feloszlásának a tagok 2/3-os többségi szavazatával történő a kimondása, g) a taglétszám megállapítása, tagfelvétel, a tag kizárás elleni fellebbezése esetén döntés a tag kizárásáról, továbbá a Fegyelmi Szabályzatban biztosított fegyelmi jog gyakorlása, h) a Vadászati Hatósághoz jóváhagyásra benyújtandó és a vadásztársaság bérleti idejére szóló hosszú távú vadgazdálkodási üzemterv, valamint éves vadgazdálkodási tervének véleményezése; h) a 2.000,- eft értéket meghaladó kötelezettségvállalás megkötésének, a közös vagyon felhasználásának, valamint a nagyobb (2.000,-eFt érték feletti) beruházásoknak a jóváhagyása, i) a belépési díj, tagdíj, valamint a tagok vagyoni hozzájárulásának mértékét és esedékességét, a kötelező közösségi munka pénzbeli megváltásának, továbbá az ezekkel kapcsolatos kedvezményeknek a megállapítása, j) a vadásztársasági tagok kiemelkedő munkájának jutalmazása, valamint a tisztségviselők jutalmának vagy tiszteletdíjának megállapítása, r) a vendéghívás lehetőségének és rendjének megállapítása a vadásztársaság nevében és a tagokat illetően, s) a vadászrész mértékének megállapítása, t) a vadásztársaság nevének megváltoztatása, u) állásfoglalás a haszonbérleti szerződés megkötésének, valamint felmondásának az elfogadásáról, illetőleg a jogorvoslat benyújtásáról a tagok 2/3-os többségi szavazatával történő a kimondásával, v) a döntés mindazokban az ügyekben, amelyeket a jogszabály vagy az Alapszabály a taggyűlés hatáskörébe utal.
9 A tisztségviselők választásának rendje: A taggyűlésen a tisztségviselők választásánál a jelölőbizottság által előterjesztett összesített jelöléseken túlmenően a jelöltre bármelyik jelenlévő tag is tehet javaslatot. a) A szavazólapra az a jelölt kerül felvételre, aki nyílt szavazással elnyerte a jelenlévő tagok legalább 50 % + 1 fő érvényes szavazatának a támogatását, és aki a jelölést akár személyesen, akár hiteles magánokiratba foglalt nyilatkozatban elfogadta, b) Az egyesület ügyintéző és képviseleti szervének tagja az lehet, aki megfelel az évi IV. trv. (Ptk.) 62. (5) bekezdésében foglaltaknak. Erről az elfogadó nyilatkozatban kijelentést kell tennie. c) megválasztott tisztségviselő az a jelölt lesz, aki a szavazás során a taggyűlés jelenlévő tagjai szótöbbségi szavazatát megkapta, d) amennyiben egyik jelölt sem kapta meg az érvényes megválasztásához szükséges mennyiségű szavazatot, akkor ugyanazon a taggyűlésen erre a tisztségre (tisztségekre) újabb választást kell tartani. A megválasztott tisztségviselő visszahívását a visszahívás okának megjelölésével a tagok legalább egyharmada írásban kezdeményezheti a taggyűlésnél. A taggyűlés a kezdeményezés benyújtásának időpontjától számított 60 napon belül rendkívüli ülésen az intézőbizottság javaslata és az érintett tisztségviselő meghallgatása után titkos szavazással dönt a kezdeményezésről. A hozott határozatot mind a visszahívással érintett tisztségviselő, mind a kezdeményezők, illetve a taggyűlés bármely tagja a tudomására jutástól számított 30 napon belül törvénysértésre hivatkozva a törvényszék előtt megtámadhatja. A határozat megtámadása a határozat végrehajtását nem gátolja, a törvényszék azonban indokolt esetben a végrehajtást felfüggesztheti. 20.) A vadásztársaság ügyintéző és képviseleti szervei: Az intézőbizottság (elnökség) Az intézőbizottság a vadásztársaság két taggyűlése közötti általános hatáskörű ügydöntő és végrehajtó szerve. Az intézőbizottság a taggyűlésnek tartozik felelősséggel. Az intézőbizottság elnökből, elnökhelyettesből (titkárból), vadászmesterből, természetvédelmi felelősből, valamint gazdasági felelősből áll. Az intézőbizottság tagjait a taggyűlés visszahívhatja, ha munkájukat nem megfelelően látják el. Kötelező a visszahívás, ha velük szemben összeférhetetlenségi ok áll fenn, vagy tisztségviseléstől eltiltás fegyelmi büntetést szabtak ki. A tagsági viszony megszűnése esetén a megbízatás visszahívás nélkül is megszűnik. Az intézőbizottság tagjai feladatuk elvégzésében egymást helyettesíthetik, segíthetik, szükség szerint a tagság közül, vagy a tagságon kívülről más személyt bevonhatnak, a hatáskörükbe tartozó ügyekben utasításokat adhatnak.
10 Az intézőbizottság feladatai: a) gondoskodik a vadgazdálkodással és a vadászattal összefüggő jogszabályok, szabályzatok, valamint a vadásztársaság taggyűlése által hozott határozatok végrehajtásáról, b) összehívja a taggyűlést, c) megtárgyalja és a taggyűlés elé terjeszti döntés céljából javaslatával a vadásztársaságba jelentkezők felvételi kérelmét, d) döntésre előkészíti a taggyűlés elé terjesztendő mindazon ügyeket, amelyekben a döntés a taggyűlés kizárólagos hatáskörébe tartozik, e) két taggyűlés közötti időben irányítja a vadásztársaság tevékenységét, f) a 15 és 17. pontokban meghatározott esetekben törli a tagot, g) munkáltatói jogokat gyakorol, a munkáltatói jogkörben hozott döntés végrehajtása az elnök feladata, h) vadásztársaság tagjait közösségi munkára szervezi, i) dönt a trófeás vad kilövésének elosztásáról, j) jogosult az egyesület céljai és feladatai körében megfogalmazott és a VT. működését érintő gazdálkodás folytatására, kötelezettségvállalásokra és ezek teljesítésére, költségtérítések megállapítására és elszámolására, k) jogosult a vadászat biztonságos lefolytatása érdekében a vadászterületet biztonsági körzetekre osztani, ezeket kijelölni, határaikat módosítani, nyilvántartani és a körzeteket szükség szerint lezárni, l) dönt és intézkedik minden olyan ügyben, amelyet a jogszabály, az Alapszabály, a Fegyelmi Szabályzat vagy a taggyűlés nem utal más szerv hatáskörébe. Az intézőbizottság (IB) üléseit szükség szerint tartja. A hatáskörébe tartozó kérdésekben egyszerű szótöbbséggel, nyílt szavazással határoz. Szavazategyenlőség esetén a szavazás érvénytelen. Az IB ülésére tanácskozási joggal az ellenőrző bizottság, a fegyelmi bizottság elnökét és a brigádvezetőket is meg kell hívni. Az IB határozatképes, ha legalább négy tag jelen van. Az IB ülést az elnök hívja össze. Az intézőbizottság üléséről a napirendi pontokat és jelenlévőket is tartalmazó jegyzőkönyvet kell felvenni, amelyet a vadásztársaság elnöke vagy helyettese (titkár) ír alá. Az intézőbizottság a hatáskörébe tartozó ügyekben hozott döntéséről az érdekeltet a határozat meghozatalától számított 5 napon belül írásban, igazolható módon (pl. ajánlott levélben, faxon, elektronikus úton) köteles értesíteni. Az intézőbizottság köteles a végzett munkájáról évente a taggyűlésnek beszámolni. Ha a szabályszerűen összehívott ülésen a tagok nem jelennek meg a határozatképességhez szükséges számban, max. 20 napon belüli időpontra ugyanazzal a tárgysorozattal megismételt ülést kell összehívni. Az elnök hatásköre és feladatai A vadásztársaság vezetője és törvényes képviselője az elnök önálló aláírási joggal. A vadásztársaság elnöke:
11 a) felelős a vadásztársaság törvényes és alapszabályszerű működéséért, b) figyelemmel kíséri a törvényi-, jogszabályi változásokat, ezekkel összhangba hozza a VT. szabályzatait, határozathozataloknál felvilágosítással a törvényes keretek között tartja a döntést, c) koordinálja az intézőbizottság tagjainak munkáját és gondoskodik arról, hogy intézkedéseik a taggyűlés és az intézőbizottság határozataival összhangban legyenek, d) a taggyűlés által adott felhatalmazás keretei között szerződéseket köthet és meghatalmazásokat adhat a vadásztársaság nevében, e) gyakorolja a részére biztosított utalványozási jogot, f) elnököl a taggyűléseken és az intézőbizottság ülésein, g) gondoskodik arról, hogy az intézőbizottság, az ellenőrzőbizottság és a fegyelmi bizottság a taggyűlésen beszámoljon munkájáról, h) gondoskodik a taggyűlés, az intézőbizottság által hozott határozatok végrehajtásáról, i) gyakorolja a részére biztosított fegyelmi jogot, j) végrehajtja a munkáltatói jogkörben hozott IB döntést, k) a vadásztársaság működése érdekében kapcsolatot tart a mezõ- és erdõgazdasági termelõkkel, valamint más szervekkel, l) az egyesület működésének, érdekképviseletének támogatási igényével figyelemmel kíséri, kidolgozza és benyújtja a Nemzeti Együttműködési Alapból biztosított források igénylésének szakmai dokumentációit, m) önállóan rendelkezik a VT. bankszámlája felett, a számviteli előírásokon belüli határidőre leadja a könyvelésre a nála keletkezett, vagy hozzá juttatott számlázási bizonylatokat (pl. szerződés, teljesítésigazolás, számla stb.), n) irattározza a hatáskörébe tartozó ügyek dokumentációját, o) intézkedik minden olyan kérdésben, amely nem tartozik a taggyűlés vagy más szerv, illetőleg tisztségviselő hatáskörébe. Az elnökhelyettes (titkár) hatásköre és feladatai a) akadályoztatás esetén az elnök helyettesítése, b) a vadásztársaság ügyvitelének vezetése, levelezés és adatszolgáltatás c) a taggyűlések és az intézőbizottsági ülések írásos anyagainak előkészítése és a jegyzőkönyv vezetése, digitális és nyomtatott formában 15 napon belül az irattárba juttatása, d) a tagnyilvántartás vezetése, e) a tagfelvételi kérelmek nyilvántartása, taggyűlés elé terjesztése az intézőbizottság javaslatának ismertetésével, f) az alkalmazottak munkaszerződéseinek, munkaköri leírásainak, munkába állás és munkavégzés során kötelezően előírt irásos anyagok-dokumentumok-jelentéseknek, a vadásztársaság együttműködési megállapodásainak (szerződéseinek) komplett elkészítése és nyilvántartása, irattározása
12 g) irattározza a Vadásztársaság illetve a saját hatáskörébe tartozó ügyek dokumentációját, iratait, h) az előírt nyilvános egyesületi információkat, adatokat közzéteszi a Civil Információs Portálon, i) az egyesület nyilvántartásba bejegyzett adatairól és ezek módosításairól az előírt adatszolgáltatást biztosítja, megküldi, j) gyakorolja a részére biztosított utalványozási jogot, k) vezeti a Határozatok Könyvét és regisztrálja a határozatok teljesítését, l) a hatáskörébe utalt egyéb feladatok ellátása. A vadászmester hatásköre és feladatai a) felelős a vadásztársaság vadgazdálkodásáért, a vadászatok megszervezéséért és levezetéséért, a vadászati-fegyvertartási jogszabályi változások figyelemmel kíséréséért, a szabályzatoknak a vadászatokra, illetőleg a vadgazdálkodásra vonatkozó rendelkezései megtartásáért, megtartatásáért, a szabályzatok vadászati rendeletekkel, előírásokkal történő szinkronizálásáért, folyamatos aktualizálásáért, b) elkészíti a hosszútávú vadgazdálkodási üzemtervet, felelős az éves vadgazdálkodási terv és a vadgazdálkodási jelentés határidőben történő elkészítéséért, c) gondoskodik arról, hogy társasvadászaton jogosulatlan személy ne vegyen részt, d) gondoskodik a hivatásos vadászok bevonásával a vadászati létesítmények építéséről és üzemben tartásáról, takarmányok beszerzésérõl, különféle szolgáltatások igénybevételét szervezi, továbbá e munkákban a résztvevők tevékenységének irányításáról, illetőleg felügyeletéről. Számviteli előírásokon belül leadja a beruházás-felújítás költségszámláit, bizonylatait a könyvelés részére, e) szervezi a vadkárok megelőzését, a vad védelmét és őrzését, vadkár bekövetkezésének veszélyére felhívja az intézőbizottság figyelmét. A vadkárok fizetési bizonylatait határidőn belül eljuttatja a könyvelésre. f) irányítja és ellenőrzi a hivatásos vadászokat, g) rendszeresen ellenőrzi a hivatásos vadászok szolgálati naplóját és a Lőjegyzék vezetését, a Beírókönyv -et, valamint elkészíti az éves összesítőt. Felelős a lőtt (sebzett, elhullott) vad nyilvántartásának vezetéséért (terítéknyilvántartás), h) előkészíti, szervezi és irányítja a bérvadásztatásokat, számviteli előírásokon belüli határidőre leadja a könyvelésre a számlázás alapbizonylatait, i) gondoskodik a trófeák bemutatásáról, j) vezeti a vadásztársaságok hosszú távú ütemtervének nyilvántartási részét, k) gondoskodik a kiadott vadászrész névszerinti elszámolásáról, összesítéséről a naptári évre vonatkozóan, l) elkészíti az Intéző Bizottsági beszámolónak a vadgazdálkodásról szóló részét, m) feladata a vadászati létesítmények (lesek, szórók stb.) elhelyezésének engedélyeztetésével kapcsolatos egyeztetés a terület tulajdonosokkal, szükség szerint hatóságokkal, n) rendszeresen tájékoztatja az IB.-t a vadgazdálkodás helyzetéről, és a vadászat feltételeinek alakulásáról,
13 o) - irattározza a hatáskörébe tartozó ügyek dokumentációját, iratait; p) ellátja a hatáskörébe utalt egyéb feladatokat. A természetvédelmi felelős hatásköre és feladatai a) a vadászok természetvédelmi ismereteinek bővítése, gondoskodás a természetvédelmi előírások megtartásáról, valamint megtartatásáról, b) kapcsolattartás és együttműködés a területileg illetékes természetvédelmi hatósággal, c) a vadásztársaság gazdálkodásával és működésével kapcsolatos propagandafeladatok (külső-belső PR) előkészítése, és végrehajtása, kapcsolattartás a vadásztársaság területén gazdálkodó szervekkel, illetőleg oktatási intézményekkel (iskolák, művelődési házak stb.), d) a baleset megelőzését szolgáló munkavédelmi oktatás évenkénti megszervezése, nyilvántartása, e) a Vadásztársaság szabályzatainak, határozatainak szükséges mértékű megismertetése a tagokkal, bérvadászokkal, alkalmazottakkal, és a társaság életében részt vevőkkel, f) a vadásztársasági versenyek és más rendezvények megszervezése, g) A vadásztársaság hivatásos vadászainak szakmai képzettségét gyarapító tanfolyamokon való részvétel megszervezése. h) -az átvételtől számított 15 napon belül irattárba juttatja, vagy irattározza a hatáskörébe tartozó ügyek dokumentációját; i) ellátja a hatáskörébe utalt egyéb feladatokat. A gazdasági felelős hatásköre és feladatai a) intézi a vadásztársaság gazdasági ügyeit, a pénzügyi jogszabályok és szabályzatok előírásainak megtartását szerződéses mérlegképes könyvelő igénybevételével biztosítja, b) ellátja az utalványozással és a kifizetésekkel kapcsolatos teendőket, szabálytalanság észlelése esetén a kifizetést megtagadja, c) ellenőrzi a féléves tagdíj, rendkívüli hozzájárulás beszedését, tagdíjfizetésről nyilvántartást vezet, három hónapi elmaradás esetén fizetési felszólítást ad ki, ennek eredménytelenségéről értesíti a vadásztársaság elnökét, d) elkészíti az intézőbizottsági beszámolónak a vagyonkezelésről szóló részét, e) ellenőrzi és irányítja a vadásztársaság által alkalmazott pénzügyi, illetve könyvelői feladatokat ellátó személyt, vállalkozást, f) -biztosítja a társaság vagyontárgyai rendeltetésszerű állapotának meglétét, ellátja a nyilvántartásukat, műszaki felügyeletüket, g) felelős a vadásztársaság ingó és ingatlan vagyonának nyilvántartásáért, ennek keretében leltározó bizottságot szervez és minden év december 31.-i fordulónappal elkészítteti a vagyonleltárt, selejtezést, h) Az átvételtől számított 15 napon belül irattárba juttatja a Társaság gazdasági hatáskörbe tartozó iratait, vagy irattározza a hatáskörébe tartozó ügyek dokumentációját;
14 i) a Civil trv.19. (1) és (2) szerinti részletezésben elkülönítetten, a számviteli előírások szerint tartatja nyilván az egyesület gazdasági-vállalkozási bevételeit és költségeit, ráfordításait, j) betartatja a Civil trv rendelkezéseit a költségvetési nyilvántartásra és a beszámolási szabályokra vonatkozóan, k) figyelemmel kíséri a vadásztársaság éves összes bevételéhez viszonyított gazdaságivállalkozási tevékenységből származó jövedelem arányát, l) intézkedik az elfogadott éves beszámolónak az Országos Bírósági Hivatalnál történő letétbe helyezéséről és közzététetéséről, m) lehetővé teszi a beszámoló adatainak lekérdezhetőségét a Civil Információs Portál számára, n) ellátja a hatáskörébe utalt egyéb feladatokat. Az Ellenőrző Bizottság A vadásztársaság taggyűlése a vadásztársaság tagjai közül öt évre elnökből és kettő tagból álló Ellenőrző Bizottságot választ, mely közvetlenül a taggyűlésnek felelős. Az Ellenőrző Bizottság feladata a vadásztársaság jogszabály- és alapszabályszerű működésének, valamint vagyonkezelésének ellenőrzése. Ennek során a vadásztársaságnál ellenőrzi: a) a taggyűlés, az intézőbizottság és a fegyelmi bizottság határozatainak végrehajtását, s általában a vadásztársaság alapszabályszerű működését, b) a vadásztársaság terveinek a végrehajtását, c) a költségvetés végrehajtását, a pénz- és vagyonkezelést, valamint általában a gazdálkodást; d) véleményt nyilvánít az éves beszámolóról. Az Ellenőrző Bizottság jogosult a vadásztársaság működésével és gazdálkodásával kapcsolatos bármely ügyet megvizsgálni. Tevékenységéről évenként és működésének befejezésekor jelentést tesz a taggyűlésnek. Az Ellenőrző Bizottság hiányosság megállapítása esetén annak jellegétől függően az alábbi intézkedéseket teszi: a) csekélyebb súlyú hiányosságokra felhívja a vizsgált szerv, illetőleg tisztségviselő figyelmét és egyben rámutat a helyes eljárásra, b) jogszabályt, alapszabályt, illetőleg a vadásztársaság érdekeit sértő magatartás észlelése esetén írásban tájékoztatja a vadásztársaság elnökét. Ha az Ellenőrző Bizottság tájékoztatása nem vezet eredménye, a taggyűlés összehívására tesz előterjesztést. Ilyenkor a taggyűlést haladéktalanul össze kell hívni. 15 napon belül irattárba juttatja, vagy irattározza a Társaság bizottsági hatáskörébe tartozó iratait, beszámolóit. A bizottság elnöke az intézõbizottság ülésein tanácskozási joggal vesz részt. A bizottság üléseit az elnök hívja össze az ülést megelőzően legalább 8 nappal. A meghívó tartalmazza az ülés helyét, idejét, és a megtárgyalandó napirendi pontokat. Halaszthatatlan,
15 sürgős ügyekben az EB ülés rövidebb határidővel is összehívható. A meghívás írásban, igazolható módon (pl. ajánlott levélben, elektronikus úton) történhet meg. A bizottság évente legalább egy alkalommal tart ülést. Az ülés határozatképes, ha azon valamennyi tag megjelent, határozatait nyílt szavazással, egyszerű szótöbbséggel hozza. A bizottság üléséről a napirendi pontokat és jelenlévőket is tartalmazó gépelt jegyzőkönyvet kell felvenni, amelyet a bizottság két tagja ír alá. A bizottság a hatáskörébe tartozó ügyekben hozott döntéséről az érdekeltet a határozat meghozatalától számított 8 napon belül írásban, igazolható módon (pl. ajánlott levélben, elektronikus úton) köteles értesíteni. Az ülésekről készült jegyzőkönyvet a taggyűlés felé a bizottság elnökének ismertetnie kell. Ha a szabályszerűen összehívott ülésen a tagok nem jelennek meg a határozatképességhez szükséges számban, minden tag részére újból, a megismételt ülés időpontját legalább 8 nappal megelőzően megküldött írásbeli meghívóval 20 napon belüli időpontra ugyanazzal a tárgysorozattal megismételt ülést kell összehívni. A Fegyelmi Bizottság A vadásztársaság taggyűlése a tagok közül öt évre elnökből és kettő tagból álló Fegyelmi Bizottságot választ, amely közvetlenül a taggyűlésnek felelős. A Fegyelmi Bizottság feladata és kötelessége a fegyelmi eljárások lefolytatása, a hatáskörébe utalt fegyelmi határozatok meghozatala. Hatáskörére és eljárására a Fegyelmi Szabályzatban foglaltak az irányadók. A fegyelmi bizottság elnöke az intézõ bizottság ülésein tanácskozási joggal vesz részt. A Fegyelmi Bizottság elnöke évente beszámol a taggyűlésnek a fegyelmi bizottság tevékenységéről, valamint a vadásztársaság fegyelmi helyzetéről. 15 napon belül irattárba juttatja, vagy irattározza a Társaság bizottsági hatáskörébe tartozó iratait, beszámolóit. Körzetfelelősök A Vadásztársaság vadászati tevékenységét körzetfelelősök bevonásával végzi. A körzetfelelősök (brigádvezetők): a) a vadászmesterrel egyeztetve szervezik és irányítják az IB. által kijelölt területrészen a vadkár elhárító tevékenységet, b) -az IB. ülésein tanácskozási joggal részt vehetnek, c) -körzetükben felelősek a a balesetmentes egyéni vadászat megvalósulásáért. Ennek érdekében bemutatják a tagok részére a biztonsági (egyéni és szabad) körzetek határait, és dokumentáltan (aláírásokkal) igazoltatják a tagokkal, hogy a körzethatárokkal tisztában vannak, ezek kijelölését megértették, tudomásul vették. Ennek megvalósulásáig az egyéni vadászat megkezdése tilos! d) -brigádgyűléseken tájékoztatják a tagságot az IB. döntésekről, határozatokról és az esetleges körzethatár módosításokról.
16 IV. A vadásztársaság alkalmazottai 21.) A vadásztársaság az érvényes jogszabályokban meghatározott számú hivatásos vadászt alkalmaz. A hivatásos vadász feladatait az intézőbizottság határozatai szerint végzi. Közvetlen irányítását az elnök és a vadászmester látja el. A hivatásos vadász jogait, kötelességeit, alkalmazásának és eljárásának részletes szabályait a Munka Törvénykönyve, valamint a Hivatásos Vadászok Szolgálati Szabályzata, a munkaszerződése és az intézőbizottság által elfogadott munkaköri leírása állapítja meg. 22.) A vadásztársaság a hivatásos vadászokon kívül egyéb feladatok ellátására más személyeket is alkalmazhat. V. A vadásztársaság gazdálkodása, pénzforrásai és vagyona 23.) A vadásztársaság vagyonával önállóan gazdálkodik, tartozásaiért saját vagyonával felel. A tagok a tagdíj megfizetésén túl a vadásztársaság tartozásaiért saját vagyonukkal nem felelnek. A vadásztársaság a jelen alapszabályban meghatározott alapcél szerinti tevékenységeit folytathatja, míg gazdasági-vállalkozási tevékenységet csak a célja megvalósításának előmozdítása érdekében kiegészítő jelleggel annyiban végezhet, amennyiben ez az alapcél szerinti tevékenységeit nem veszélyezteti. A vadásztársaság bevételei: a) tagdíjak és a tagok vagyoni hozzájárulásai, b) alapcél szerinti tevékenységekből származó bevételek, c) gazdasági-vállalkozási tevékenységből származó bevételek, d) hitelek, kölcsönök, támogatások, adományok, e) befektetési tevékenységből származó bevételek, f) központi költségvetési forrás (Nemzeti Együttműködési Alap) g) egyéb bevételek. A vadásztársaság költségei, ráfordításai: a) alapcél szerinti tevékenységekhez közvetlenül kapcsolódó költségek, b) gazdasági-vállalkozási tevékenységhez közvetlenül kapcsolódó költségek, c) a vadásztársaság működéséhez szükséges költségek, d) egyéb költségek. A vadásztársaságnak ingó- és ingatlan vagyona lehet, amellyel a jogszabályok és a szabályzatok keretei között önállóan rendelkezik. Ingó vagyonát, ingatlanait és bérleményeit az éves leltár tartalmazza. Tartozásaiért a vagyonával felel Etv. 18. Ptk. 58. (3) A vadásztársaság vagyona csak vadgazdálkodási, vadászati vagy ezeket elősegítő célokra használható fel a taggyűlés határozata alapján.
17 A vadásztársaság nyereségét sem közvetlenül, sem közvetetten a tagok között felosztani nem lehet. A pénzgazdálkodása és a vagyonkezelésre a hatályos pénzügyi előírások rendelkezései az irányadók. 24.) Megszűnik a vadásztársaság, ha: VI. A vadásztársaság megszűnése b) a legfőbb szerv 2/3-os döntése alapján átalakul, c) a legfőbb szerv 2/3-os döntéssel a feloszlásról határoz, d) a bíróság feloszlatja, e) a törvényességi ellenőrzési eljárás eredményeképpen a bíróság a megszűnteti, vagy megállapítja megszűnését, f) a fizetésképtelenség miatt indult eljárásban a bíróság megszünteti, és az egyesületet a nyilvántartásból törlik. A b.)-e.) pontban foglaltak esetén a vadásztársaság jogutód nélkül szűnik meg. A b.) pontban foglalt esetben végelszámolási eljárást, míg a c.)-d.) pontban foglalt esetekben kényszer-végelszámolást kell lefolytatni. A végelszámolási és kényszer-végelszámolási eljárásra a Civil törvényben szabályozott eltérésekkel a évi Vtv. rendelkezéseit kell alkalmazni. A vadásztársaság fizetésképtelensége esetén a Civil törvény eltéréseivel az évi XLIX. tv. rendelkezései az alkalmazandóak. A legfőbb szerv nem dönthet a feloszlásról, amennyiben a vadásztársasággal szembeni végrehajtási eljárás eredménytelen volt, vagy az egyesület fizetésképtelenségét a bíróság megállapította. A vadásztársaságnak a jogutód nélkül történő megszűnése esetén a hitelezői igények kielégítése után megmaradt vagyon a vadásztársaság taggyűlése által meghatározott módon kerül felosztásra a rendes tagok között. Feloszlás, egyesülés és szétválás esetén a vadásztársaság vagyonának hovafordításáról - a hitelezők kielégítése után - a közgyűlés dönt. Bíróság által történt feloszlatás esetén a társaság vagyonának fele részét a tagok között egyenlő arányban, a másik fele részét a vadásztársaságnál tagként eltöltött idő arányában kell felosztani. VII. Vegyes rendelkezések 25.) A vadásztársaság tagjai egy időszakra csak egy tisztségre választhatók. A taggyűlés határozathozatalában nem vehet részt az a személy, aki, vagy akinek közeli hozzátartozója (Ptk b.) pont), élettársa a határozat alapján - kötelezettség vagy felelősség alól mentesül, vagy - bármilyen más előnyben részesül, illetve a megkötendő jogügyletben egyébként érdekelt. (ez utóbbi esetben nem minősül előnynek az egyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott juttatás.)
18 26.) A vadásztársaság intéző bizottságának, ellenőrző bizottságának és fegyelmi bizottságának elnökei és tagjai, valamint a vadásztársaság alkalmazottai nem állhatnak egymással illetve az ő közvetlen rokonaikkal közeli hozzátartozói és folyamatos gazdasági kapcsolatban. Közeli hozzátartozónak kell tekinteni a (Ptk b.) pont) szerintieket, valamint az élettársat. 27.) A vadásztársaság tagjai a társaság működését és a tagságot érintő vélt, vagy valós szabálytalanság esetén kötelesek az IB. tagjait értesíteni. Ilyen ügyekben további (harmadik személy, vagy szervezetet érintő) intézkedési joga kizárólag IB döntést követően, az ott meghatalmazott személynek van. Ettől eltérő eljárásmód súlyos fegyelmi vétséget jelent. 28.) A vadásztársaság működése felett az ügyészség a reá irányadó szabályok szerint törvényességi ellenőrzést gyakorol. Ezen változásokkal egységes szerkezetbe foglalt alapszabályt a Kőorra Vadásztársaság május 31. napján tartott ülése elfogadta. Kelt: Várvölgy, Vadásztársaság elnöke... hitelesítő... hitelesítő Záradék: Az alapszabály változásokkal egységes szerkezetbe foglalt szövege megfelel az alapszabály-módosítások alapján a hatályos tartalmának. Az alapszabály módosításra a 224/2000.(XII.19.)Korm.r., változása és a évi CLXXV.trv. (Civil Törvény), a 342/2011.(XII.29.) Korm.r. és a 350/2011.(XII.30.) Korm.r. adott okot.. Vadásztársaság elnöke
VADÁSZTÁRSASÁG ALAPSZABÁLYA. változásokkal egységes szerkezetbe foglalt szövege
. VADÁSZTÁRSASÁG ALAPSZABÁLYA változásokkal egységes szerkezetbe foglalt szövege Kelt:. . VADÁSZTÁRSASÁG ALAPSZABÁLYA változásokkal egységes szerkezetbe foglalt szövege Alapítók a hatályos Egyesülési jogról,
ALAPSZABÁLYA Kelt: 2015. október 11.
APAJ-ÜRBŐPUSZTAI TERMÉSZETVÉDŐ VADÁSZTÁRSASÁG ALAPSZABÁLYA Kelt: 2015. október 11. 2 APAJ-ÜRBŐPUSZTAI TERMÉSZETVÉDŐ VADÁSZTÁRSASÁG ALAPSZABÁLYA A Vadásztársaság tagjai az egyesülési jogról, a közhasznú
NAGYCSERKESZI ÚJ ERŐ VADÁSZTÁRSASÁG ALAPSZABÁLYA változásokkal egységes szerkezetbe foglalt szövege Kelt.:2013. február 15. 1 A NAGYCSERKESZI ÚJ ERŐ VADÁSZTÁRSASÁG ALAPSZABÁLYA változásokkal egységes szerkezetbe
NAGYIVÁNI VADÁSZTÁRSASÁG ALAPSZABÁLYA A vadásztársaság jelen alapszabályhoz mellékletként, külön íven csatolt tagjegyzék szerinti tagjai az egyesülési jogról, a közhasznú jogállásról, valamint a civil
VADÁSZTÁRSASÁG ALAPSZABÁLYA. Kelt:.
. VADÁSZTÁRSASÁG ALAPSZABÁLYA Kelt:. . VADÁSZTÁRSASÁG ALAPSZABÁLYA (a Civil törvény és az új PTK hatályos rendelkezéseinek megfelelő egységes szerkezetbe foglalt szöveg) A vadásztársaság jelen alapszabályhoz
HEVES MEGYEI VADÁSZ SZÖVETSÉG A L A P S Z A B Á L Y A. I. Fejezet ÁLTALÁNOS RENDELKEZÉSEK. A Heves Megyei Vadász Szövetség elnevezése, célja, jellege
HEVES MEGYEI VADÁSZ SZÖVETSÉG A L A P S Z A B Á L Y A I. Fejezet ÁLTALÁNOS RENDELKEZÉSEK A Heves Megyei Vadász Szövetség elnevezése, célja, jellege 1. A szövetség neve: Heves Megyei Vadász Szövetség. A
Alapszabály. A Földgáz Vadásztársaság Hajdúszoboszló ALAPSZABÁLYA. Kelt: március / 21 oldal
A Földgáz Vadásztársaság Hajdúszoboszló ALAPSZABÁLYA Kelt: 2015. március 28. 1 / 21 oldal A vadásztársaság tagjai az egyesülési jogról, a közhasznú jogállásról, valamint a civil szervezetek működéséről
NYÍRSÉGI TRÓFEA VADÁSZTÁRSASÁG ALAPSZABÁLYA
NYÍRSÉGI TRÓFEA VADÁSZTÁRSASÁG ALAPSZABÁLYA Változásokkal egységes szerkezetbe foglalt szövege * Alapítók **A vadásztársaság tagjai az egyesülési jogról, a közhasznú jogállásról, valamint a civil szervezetek